wickkiey/tamil-wikipedia-markdown huggingface dataset:
# இம்பால் சண்டை


1944 ஆம் ஆண்டு மார்ச் மாதம் துவங்கி ஜூலை மாதம் வரையான ஏழு மாதங்கள் இரண்டாம் உலகப்போரின் போது வடகிழக்கு இந்திய மாநிலமான மணிப்பூரின் தலைநகரான இம்பாலுக்கு அருகில் உள்ள கோகிமாவில் நடந்த போர்தான் **இம்பால் சண்டை** (*Battle of Imphal*) எனப்படுகிறது. பிரித்தானிய அரசின் கீழ் ஆட்சியிலிருந்த இந்தியாவின் மேல் யப்பானியப் படைகளும் சுபாஸ் வழிநடத்தில் நாடு கடந்த இந்திய அரசும் சேர்ந்து படையெடுத்து தோல்வியைத் தழுவியது. இதன் காரணமாக யப்பானிய படைகள் பின்வாங்கி பர்மா நாட்டில் தஞ்சம் அடைந்தது. யப்பானின் வரலாற்றிலேயே முதன் முறையாக அதிக இழப்பு ஏற்பட்ட சண்டை இதுதான். பிரித்தானிய ஆட்சியில் வெளியிலிருந்து வந்த தாக்குதலுக்கு இந்திய ராணுவத்தினர் பதிலடி கொடுத்தது இதுவே முதன் முறையாகும். அதோடு இந்தப் போர் மிகவும் கொடூரமானது என்று கருதப்படுகிறது.  

### போரின் போக்கு
1944 ஆம் ஆண்டில் யப்பானுக்கு எதிரான போர் பல முனைத்தாக்குதல் மூலம் நடந்து கொண்டு இருந்தது. மத்திய மற்றும் தெற்கு, மேற்கு பசிபிக் கடல் பகுதில் ஜப்பானின் படைகளின் போர்க் கப்பல்கள் மீது நேச நாடுகளின் படைகள் நீர்மூழ்கிக்கப்பல்கள் மூலமும் விமானம் மூலமும் தாக்குதல் நடத்தி அழித்தார்கள். தென் கிழக்கு ஆசியாவில் இந்திய மற்றும் அதைச் சுற்றியுள்ள நேச நாடுகளின் கீழ் உள்ள இடங்களை யப்பான் தாக்கியது. மேலும் பர்மா மீதும் தனது ஆதிக்கத்தைச்செலுத்தியது.  

சீன படைகள் ஆனால் யப்பானின் படைகள் பர்மா, சீன மக்கள் குடியரசின் கீழ் அமைந்துள்ள சீன மாகாணங்கள் மீதும் தாக்குதல் நடத்தியது. பர்மாவை அடுத்து இந்தியப்பகுதிக்கான எல்லையாக மணிப்பூரின் இம்பால் நகரம் அமைந்திருந்தது. அந்த வழியாக யப்பானின் படைவீரர்கள் அணிவகுத்து செங்குத்தான காடுகளின் ஊடாக பிரமபுத்திரா நதி பள்ளத்தாக்கு வழியாக திமாபூர் என்ற இடத்தை அடைந்தார்கள்.  

பிரித்தானிய இந்திய இராணுவத் தளபதியாக இருந்த லெப்டினன்ட் ஜெனரல் ஜெஃப்ரி ஸ்கூனெஸ் (Geoffrey Scoones) தலைமையில் நான்கு பட்டாளம் போருக்குத் தயாரானது. அதோடு லெப்டினன்ட் ஜெனரல் வில்லியம் ஸ்லைம் (William Slim) தலைமையின் கீழ் பதினான்காவது படையும் போருக்குத் தயாரானது.  

## இதனையும் காண்க
- சிங்கப்பூர் போர்
- பசிபிக் போர்
## மேற்கோள்
# பிறவம் ஊராட்சி

பிறவம் என்னும் ஊர், கேரளத்தின் [[எர்ணாகுளம் மாவட்டம்|எறணாங்குளம் மாவட்டத்தில்],] மூவாற்றுபுழை வட்டத்தில் உள்ளது. இது பாம்பாக்குடா மண்டலத்திற்கு உட்பட்டது. இதன் பரப்பளவு 29.36 சதுர கிலோமீட்டர் ஆகும். இங்கு 25,203 மக்கள் வாழ்கின்றனர். இவர்களில் 94.75 சதவீதம் பேர் கல்வியறிவு பெற்றுள்ளனர்.  

## சுற்றியுள்ள ஊர்கள்
- தெற்கு‌ - கோட்டயம் மாவட்டத்தில் உள்ள முழக்குளம், வெள்ளூர் ஊராட்சிகள்
- வடக்கு - மணீடு, ராமமங்கலம் ஊராட்சிகள்
- கிழக்கு - பாம்பாக்குடா, இலஞ்ஞி ஊராட்சிகள்
- மேற்கு - எடக்காட்டு வயல், மணீடு ஊராட்சிகள்

## வார்டுகள்
- கக்காடு மேற்கு
- கக்காடு கிழக்கு
- கரக்கோடு
- கொள்ளிக்கல்
- பிறவம் டவுன்
- தோட்டபாகம்
- பிறவம் தெற்கு
- பிறவம் கிழக்கு
- பாலச்சுவடு வடக்கு
- இல்லிக்கமுக்கடா
- நாமக்குழி
- முளக்குளம்
- களம்பூர் இட்டுயார்மலை
- களம்பூர் மேற்கு
- பாழூர் தெற்கு
- பாழூர் கிழக்கு
- பாழூர் மேற்கு
# பால பாரதம் (இதழ்)

’பால பாரதம்’ சிறுவர்களுக்காக விவேகானந்தரின் ஆசியோடு டாக்டர் நஞ்சுண்டராவால் ஆரம்பிக்கப்பட்ட பத்திரிக்கை.  

## நஞ்சுண்டராவ்
டாக்டர் என்று சுருக்கமாக சுவாமி விவேகானந்தரால் அழைக்கப்பட்ட இவர் தீவிர தேச பக்தர். சுவாமி விவேகானந்தரின் சீடரான அளசிங்கரின் நண்பர். சுவாமி விவேகானந்தரின் ’பிரம்மவாதின்’ என்னும் லட்சிய பத்திரிக்கையை வெளியிடும் பொறுப்பை ஏற்றவர். சாதாரண மக்களுக்காக ’பிரபுத்த பாரதம்’ பத்திரிக்கையை சுவாமி விவேகானந்தரின் ஆசியோடு கொண்டு வர விரும்பியவர்.  

## பால பாரதம் (சிறுவர் பாரதம்)

தங்கள் மதத்தை சரியாக தெரிந்து கொண்ட இளம் தலைமுறையினர் வழிதவற மாட்டார்கள் என்ற நம்பிக்கையோடு இவர் ஆரம்பித்த சிறுவர் பத்திரிக்கையே ’பால பாரதம்’.  

சிறுவர் பத்திரிக்கைக்கான தமது கருத்துக்களை சுவாமி விவேகானந்தருக்கு எழுதினார் டாக்டர் நஞ்சுண்டராவ்.  
’*சிறுவர்களுக்கான உங்கள் பத்திரிக்கைத் திட்டத்தை நான் பூரணமாக ஆமோதிக்கிறேன், அதற்கு என்னாலானவற்றைச் செய்கிறேன்*’ என்ற சுவாமி விவேகானந்தரின் பதிலைப் பெற்ற பின்னர் ’பால பாரதம்’ (சிறுவர் பாரதம்) என்ற பத்திரிக்கையை தொடங்கினார்.  
பின்னர் அப்பத்திரிக்கை அளசிங்கரின் மருமகனார் கைக்கு மாறியது. சகோதரி நிவேதிதையிடமும் கட்டுரைகள் கேட்டுக் கொள்ளப்பட்டது.  
அதன் பின் மகாகவி சுப்பிரமணிய பாரதியார் அதன் ஆசிரியர் ஆனார்.  

எனினும் பால பாரதம் விரைவில் நிறுத்தப்பட்டது.
# திரிஷ்யம் (திரைப்படம்)


***திரிஷ்யம்*** 2013-ஆம் ஆண்டில் வெளிவந்த மலையாளத் திரைப்படமாகும். இயக்குநர் ஜீத்து ஜோசப் இயக்கிய இத்திரைப்படத்தில் நடிகர் மோகன்லாலும் நடிகை மீனாவும் முக்கிய வேடத்தில் நடித்திருந்தனர். இத்திரைப்படம் ரசிகர்களின் பெறும் வரவேற்பைப் பெற்றது. இத்திரைப்படம் தொடுபுழா மற்றும் அதன் சுற்றுவட்டாரப் பகுதிகளில் படமாக்கப்பட்டது.  

## நடிகர்கள்
- மோகன்லால் - ஜார்ஜ்குட்டி
- மீனா - ராணி ஜார்ஜ்
- அன்சிபா ஹாசன் - அஞ்சு ஜார்ஜ்
- பேபி எஸ்தெர் - அனு ஜார்ஜ்
- கலாபவன் ஷாஜன் - கான்ஸ்டபுள் சகாதேவன்
- சித்திக் - பிரபாகர்
- ஆஷா சாரதி - கீதா பிரபாகர்

## மறுஆக்கம்
*மலையாளத்தில்* வெற்றி பெற்ற இத்திரைப்படம் மற்ற இந்திய மொழிகளில் மறுஆக்கம் செய்யப்படுகிறது.  
| ஆண்டு | திரைப்படம் | மொழி | நடிகர்கள் | இயக்குநர் | குறிப்புகள் |
| --- | --- | --- | --- | --- | --- |
| 2014 | *திரிஷ்யா* | கன்னடம் | வி. ரவிச்சந்திரன், நவ்யா நாயர், பிரபு | பி. வாசு |  |
| 2014 | *திருஷ்யம்* | தெலுங்கு | வெங்கடேஷ், மீனா, நதியா | சிறீபிரியா |  |
| 2015 | பாபநாசம் | தமிழ் | கமல்ஹாசன் | ஜீத்து ஜோசப் |  |
| 2015 | *டிரிஷ்யம்* | இந்தி | அஜய் தேவ்கான், சிரேயா சரன், தபூ | நிஷிகாந்த் காமத் | } |

## தொடர்ச்சி

இயக்குநர் ஜீத்து ஜோசப் இயக்கத்தில் மோகன்லால் மற்றும் மீனா அவர்கள் நடித்து திருஷ்யம் 2 திரைப்படம் 2021 இல் வெளிவந்தது. இத்திரைப்படம் திரிஷ்யம் கதையின் தொடர்ச்சியாக வெளியானது.  

19 பிப்ரவரி 2021 இல் ஓடிடி எனும் மேலதிக ஊடக சேவையில் நேரடியாக அமேசான் பிரைம் வீடியோவில் திரைப்படம் வெளிவந்தது.
# செல்ட்டிக் திடல்



**செல்ட்டிக் திடல்** (*Celtic Park*, *செல்டிக் பூங்கா*) இசுக்கொட்லாந்து, கிளாஸ்கோ நகரில் *பார்க் எட்* பகுதியில் உள்ள காற்பந்தாட்ட விளையாட்டரங்கமாகும். இது செல்டிக் காற்பந்துக் கழகத்தின் தாயக மைதானமாகும். அனைவரும் அமரக்கூடிய இவ்வரங்கத்தின் கொள்ளளவு 60,355 பேராகும். என்றோ **பாரடைசு** என்றோ குறிப்பிடப்படுகிறது.  

1887இல் நிறுவப்பட்ட செல்ட்டிக் காற்பந்துக் கழகம் 1988இல் தனக்கான விளையாட்டரங்கை பார்கெட் பகுதியில் அமைத்தது. 1892இல் வாடகைக் கட்டணம் உயர்ந்தமையால் கழகம் மாற்றிடத்திற்கு இடம் பெயர்ந்தது. புதிய இடத்தில் நீள்வட்ட வடிவில் விளையாட்டரங்கை கட்டமைத்தது. இங்கு சாதனை வருகைப் பதிவாக சனவரி 1, 1938இல் 83,500 பார்வையாளர்கள் உள்ளூர் கழகங்களுக்கிடையேயான போட்டியைக் காணக் கூடினர். 1957இலிருந்து 1971 வரையான காலத்தில் கூரை வேயப்பட்டது; ஒளிவெள்ள குழல்கள் நிறுவப்பட்டன. பழைய இருக்கைப்பீடங்கள் இடிக்கப்பட்டு முற்றிலும் புதிய, அனைவரும் அமரக்கூடிய, விளையாட்டரங்கம் ஆகத்து 1998இல் கட்டி முடிக்கப்பட்டது.  

2014 பொதுநலவாய விளையாட்டுப் போட்டிகளின் துவக்கவிழா இந்த அரங்கத்தில் நிகழ்ந்தேறவுள்ளது.  

## மேற்சான்றுகள்
# திருக்காக்கரை நகராட்சி



திருக்காக்கரை (த்ருக்காக்கரா) என்னும் ஊர் கேரளத்தின் எறணாகுளம் மாவட்டத்தில் உள்ளது. இது எர்ணாகுளத்தில் இருந்து 14 கி.மீ. தொலைவில் உள்ளது. இது இடப்பள்ளி மண்டலத்திற்கு உட்பட்டது. ஊராட்சியாக இருந்த திருக்காக்கரையை, 2010-ல் நகராட்சியாக உயர்த்தினர். வடக்கில் எடத்தலை ஊராட்சியும், களமசேரி நகராட்சியும், தெற்கில் வடவுகோடு, புத்தன்குரிஸ் ஊராட்சிகளும், திருப்பூணித்துறை நகராட்சியும், கிழக்கில் வடவுகோடு புத்தன்குரிஸ், குன்னத்துநாடு, கிழக்கம்பலம் ஊராட்சிகளும், மேற்கில் கொச்சி மாநகராட்சிகளும் அமைந்துள்ளன. இங்கு 51166 மக்கள் வாழ்கின்றனர்.  

## வழிபாட்டுத் தலங்கள்
- திருக்காக்கரையப்பன் கோயில்

## அமைப்புகளும் நிறுவனங்களும்
- காக்கநாடு இன்போபார்க்
- விதேஷ் சஞ்சார் நிகம் லிமிட்டடு
- கொச்சின் ஸ்பெஷல் எகனாமிக் சோண் - ஏற்றுமதி செய்யும் நிறுவனங்கள் அமைந்துள்ள இடம்
- தூர்தர்ஷன் கிளை
- அனைத்திந்திய வானொலி கிளை
# திருக்காட்கரை



**திருக்காட்கரை** (Thrikkakkara) என்பது கொச்சி நகரத்தில் உள்ள ஒரு பகுதியாகும். அதே போல் இந்தியாவின் கேரள மாநிலமான எர்ணாகுளம் மாவட்டத்தில் உள்ள ஒரு நகராட்சியுமாகும். நகராட்சியில் மரோட்டிச்சுவடு உட்பட 43 வார்டுகள் உள்ளன. ஓணம் பண்டிகையிலும், அதனுடன் தொடர்புடைய கதையிலும் புகழ்பெற்ற திருக்காட்கரை கோயிலுடன் இணைக்கப்பட்டிருப்பதால் இது குறிப்பாக குறிப்பிடத்தக்கது. இந்த ஊர் கொச்சின் அறிவியல் மற்றும் தொழில்நுட்ப பல்கலைக்கழகத்தின் தாயகமாகும். அரசுக்கு சொந்தமான மாதிரி பொறியியல் கல்லூரியும் இங்கு அமைந்துள்ளது. பவன் வருணா வித்யாலயா, கார்டினால் மேல்நிலைப்பள்ளி, கொச்சின் பொதுப் பள்ளி மற்றும் பாரத் மாதா கல்லூரி போன்ற கல்லூரிகள் போன்ற பல பிரபலமான பள்ளிகளும் இங்கு உள்ளன.  

## சொற்பிறப்பியலும் ஓணம் திருவிழாவும்
திருக்காட்கரை என்ற பெயர் திரு கால் கரை என்ற வார்த்தையின் உருவான உச்சரிப்பாகும். இதன் பொருள் புனித பாதத்தின் இடம் என்பதாகும். இது ஓணம் பண்டிகையின் பின்னணியில் உள்ள கதையுடன் இணைகிறது. அரக்க மன்னனான மகாபலி சக்கரவர்த்தியை மகாவிஷ்ணு வாமன அவதாரம் எடுத்து நிலத்தில் அழுத்தி அழித்த இடம் இந்த தலம் ஆகும்.  

ஓணத்தின் புராணக்கதையைத் தொடர்ந்து, இந்த ஊர் அதனுடன் தொடர்புடைய திருக்காட்கரை காட்கரையப்பன் கோயிலைக் கொண்டுள்ளது. இங்குள்ள தெய்வம் வாமனன். இது இந்தியாவின் மிகக் குறைந்த வாமனர் கோயில்களில் ஒன்றாகும். உலகளவில் ஓணம் கொண்டாட்டங்களின் மையமாக இந்தக் கோயில் கருதப்படுகிறது. இந்த விழாவில் பெரும்பாலும் அனைத்து மதங்களைச் சேர்ந்த ஆயிரக்கணக்கான மக்கள் கலந்து கொள்கின்றனர். ஓணம் பண்டிகையை முன்னிட்டு, கேரளாவின் பாரம்பரிய விளையாட்டுகளான கயிறு இழுத்தல், களறி, படகுப்போட்டிகள், பாரம்பரிய நடனப் போட்டிகளென 10 நாட்களும் பல விளையாட்டுப் போட்டிகள் நடைபெறும். பக்தர்கள் பொது விருந்துகளுக்கு பணத்தை வழங்குகிறார்கள். ஏராளமான கடைகள் இதை ஒரு வர்த்தக கண்காட்சியாக ஆக்குகின்றன. கொண்டாட்டத்தின் முடிவில் ஒரு குறிப்பிடத்தக்க பட்டாசு நிகழ்ச்சி நடத்தப்படுகிறது.
# குன்னத்துநாடு சட்டமன்றத் தொகுதி

குன்னத்துநாடு சட்டமன்றத் தொகுதி கேரளத்தின் எறணாகுளம் மாவட்டத்தில் அமைந்துள்ளது. குன்னத்துநாடு வட்டத்திற்கு உட்பட்ட [[ஐக்கரநாடு ஊராட்சி| ஐக்கரநாடு, கிழக்கம்பலம், குன்னத்துநாடு, மழுவன்னூர் , பூத்திருக்கை, திருவாணியூர், வடவுகோடு-புத்தன்குரிஸ், வாழக்குளம் ஆகிய ஊராட்சிகளைக் கொண்டது குன்னத்துநாடு சட்டசபைத் தொகுதி..  

இது தாழ்த்தப்பட்ட தலித்துகளுக்கு ஒதுக்கப்பட்டுள்ளது.  

## இதையும் காண்க
- கேரளத்தில் சட்டமன்றத் தொகுதிகள்
# மூவாற்றுபுழா சட்டமன்றத் தொகுதி

**மூவாட்டுபுழா மாநில சட்டமன்றத் தொகுதி** (, ) கேரள மாநிலத்திலுள்ள 140 மாநில சட்டமன்றத் தொகுதிகளில் ஒன்றாகும், இடுக்கி மக்களவைத் தொகுதியிலுள்ள 7 மாநில சட்டமன்றத் தொகுதிகளில் இதுவும் ஒன்றாகும். 2021 சட்டமன்றத் தேர்தலின்படி, தற்போதைய சட்டமன்ற உறுப்பினர் இந்திய தேசிய காங்கிரசின் மேத்யூ குழல்நாடன் ஆவார்.  

## உள்ளூராட்சி பிரிவுகள்
மூவாட்டுபுழா நியாமசபை தொகுதியின் உள்ளூராட்சி பிரிவுகளை பின்வரும் பட்டியல் கொண்டுள்ளது:  
| 1 | மூவாட்டுப்புழை | நகராட்சி | மூவாட்டுப்புழை |  |
| --- | --- | --- | --- | --- |
| 2 | அரக்குழை | கிராம பஞ்சாயத்து | மூவாட்டுப்புழை |  |
| 3 | ஆவோலி | கிராம பஞ்சாயத்து | மூவாட்டுப்புழை |  |
| 4 | ஆயவனை | கிராம பஞ்சாயத்து | மூவாட்டுப்புழை |  |
| 5 | கல்லூர்க்காடு | கிராம பஞ்சாயத்து | மூவாட்டுப்புழை |  |
| 6 | மஞ்ஞள்ளூர் | கிராம பஞ்சாயத்து | மூவாட்டுப்புழை |  |
| 7 | மாறாடி | கிராம பஞ்சாயத்து | மூவாட்டுப்புழை |  |
| 8 | பாயிப்ர | கிராம பஞ்சாயத்து | மூவாட்டுப்புழை |  |
| 9 | பாலக்குழை | கிராம பஞ்சாயத்து | மூவாட்டுப்புழை |  |
| 10 | வாளகம் | கிராம பஞ்சாயத்து | மூவாட்டுப்புழை |  |
| 11 | பைங்ஙோட்டூர் | கிராம பஞ்சாயத்து | கொத்தமங்கலம் |  |
| 12 | போத்தானிக்காடு | கிராம பஞ்சாயத்து | கொத்தமங்கலம் | } |

## சட்டமன்ற உறுப்பினர்கள்
இத்தொகுதியின் கேரள சட்டமன்ற உறுப்பினராக இருந்த அனைவரும் பின்வருமாறு:  
| 1957 | 1வது | கே. எம். ஜார்ஜ் | இந்திய தேசிய காங்கிரசு | 1957 – 1960 |  |
| --- | --- | --- | --- | --- | --- |
| 1960 | 2வது | 1960 - 1965 |  |  |  |
| 1967 | 3வது | பி. வி. ஆபிரகாம் | இந்தியப் பொதுவுடைமைக் கட்சி | 1967 – 1970 |  |
| 1970 | 4வது | பெண்ணம்மா இயாக்கோபு | சுயேச்சை | 1970 – 1977 |  |
| 1977 | 5வது | பி. சி. சோசப் | கேரள காங்கிரசு | 1977 – 1980 |  |
| 1980 | 6வது | வி. வி. சோசப் | கேரள காங்கிரசு | 1980 – 1982 |  |
| 1982 | 7வது | 1982 – 1987 |  |  |  |
| 1987 | 8வது | ஏ. வி. ஐசக் | சுயேச்சை | 1987 – 1991 |  |
| 1991 | 9வது | ஜானி நெல்லூர் | கேரள காங்கிரசு (ஜேக்கப்) | 1991 – 1996 |  |
| 1996 | 10வது | 1996 - 2001 |  |  |  |
| 2001 | 11வது | 2001 - 2006 |  |  |  |
| 2006 | 12வது | பாபு பால் | இந்தியப் பொதுவுடைமைக் கட்சி | 2006 - 2011 |  |
| 2011 | 13வது | சோசப் வாழக்கன் | இந்திய தேசிய காங்கிரசு | 2011 - 2016 |  |
| 2016 | 14வது | எல்டோ ஆபிரகாம் | இந்தியப் பொதுவுடைமைக் கட்சி | 2016 - 2021 |  |
| 2021 | 15வது | மேத்யூ குழல்நாடன் | இந்திய தேசிய காங்கிரசு | பதவியில் | } |

## தேர்தல் முடிவுகள்
(±%) என்பது முந்தைய தேர்தலின் வாக்கு எண்ணிக்கையில் ஏற்பட்ட மாற்றத்தைக் குறிக்கிறது.  

### 2021
2021 கேரள சட்டமன்றத் தேர்தலில் இத்தொகுதியில் 1,91,116 பதிவு செய்யப்பட்ட வாக்காளர்கள் இருந்தனர்.
# கோதமங்கலம் சட்டமன்றத் தொகுதி

கோதமங்கலம் சட்டமன்றத் தொகுதி கேரளத்தின் 140 சட்டமன்றத் தொகுதிகளில் ஒன்று. இது எறணாகுளம் மாவட்டத்தில் அமைந்துள்ளது.  

கோதமங்கலம் வட்டத்தில் உள்ள கோதமங்கலம் நகராட்சி, கவளங்காடு, கீரம்பாறை, கோட்டப்படி, குட்டம்புழை, நெல்லிக்குழி, பல்லாரிமங்கலம், பிண்டிமனை, வாரப்பெட்டி ஆகியவற்றை உள்ளடக்கியது..  

## இவற்றையும் காண்க
- கேரளத்தில் சட்டமன்றத் தொகுதிகள்
# ஹாம்ப்டென் பூங்கா


**ஹாம்ப்டென் பூங்கா** (*Hampden Park*, சுருக்கமாக **ஹாம்ப்டென்**) இசுக்கொட்லாந்தின் கிளாஸ்கோ நகரத்தில் புளோரிடா மலை பகுதியில் அமைந்துள்ள காற்பந்து விளையாட்டரங்கமாகும். 52,025 அமரக்கூடிய இந்த அரங்கம் இசுக்கொட்லாந்தின் காற்பந்தாட்டங்களுக்கான தேசிய விளையாட்டரங்கமாக விளங்குகிறது. இதுஇசுக்கொட்லாந்து தேசியக் கால்பந்து அணிக்கும் குயின்சுபார்க் காற்பந்துக் கழக அணிக்கும் தாயக மைதானமாக விளங்குகிறது. இங்கு இசைக் கச்சேரிகளும் பிற விளையாட்டுத்துறைப் போட்டிகளும் நடத்தப் பயன்படுத்தப்படுகின்றது. 2014 பொதுநலவாய விளையாட்டுக்களில் தடகளப் போட்டிகள் நடத்தும் வகையில் இது சீரமைக்கப்படுகிறது.  

இசுக்கொட்லாந்து கால்பந்துச் சங்கத்தின் (SFA) அலுவலகமும் இசுக்கொட்லாந்து காற்பந்து கூட்டிணைவு அலுவலகமும் இவ்வரங்கத்தில் இயங்குகின்றன. இந்த விளையாட்டரங்கில் மூன்று வாகையர் கூட்டிணைவு இறுதியாட்டங்களும், இரு கோப்பை வெற்றியாளர்கள் கோப்பை இறுதியாட்டங்களும் ஒரு யூஈஎஃப்ஏ யூரோப்பா கூட்டிணைவு இறுதியாட்டமும் நடந்தேறுயுள்ளன. இதன் அண்மையில் மவுன்ட் புளோரிடா தொடர்வண்டி நிலையமும் கிங்சு பார்க் தொடர்வண்டி நிலையமும் அமைந்துள்ளன.  

## மேற்சான்றுகள்
# இரிக்கூர்


**இரிக்கூர்** என்பது இந்திய மாநிலமான கேரளாவில் கண்ணூர் மாவட்டத்தில் உள்ள ஒரு நகரம் ஆகும். இதற்கு அருகில் இரிக்கூர் புழை ஆறு பாய்கிறது. இங்கிருந்து 29 கிலோமீட்டர் தொலைவில் கண்ணூர் உள்ளது. கேரளத்தின் முக்கிய கோயிலான மாமானம் மகாதேவி கோயில் இங்குள்ளது.  

## பெயர்க் காரணம்
இரிக்கூர் ஆறு பழைய கோட்டயம் வட்டம், சிறக்கல் வட்டம் ஆகியவற்றினை ஒட்டி அமைந்திருந்தது. இரு கரைக்கு இடையில் உள்ளதால், இரு கரை ஆறு என்ற பெயர் பெற்றது. இதனால் இந்த ஊருக்கு இரை கரை ஊர் என்ற பெயர் உண்டாகி இரிக்கூர் எனத் திரிந்தது.  

## கோயில்கள்
- மாமானம் மஹாதேவி கோயில்

## சுற்றியுள்ள ஊர்கள்
- கிழக்கு : படியூர் ஊராட்சி
- மேற்கு : மலப்பட்டம் ஊராட்சி
- வடக்கு : ஸ்ரீகண்டாபுரம் ஊராட்சி
- தெற்கு: இரிக்கூர் ஆறு
# அழீக்கோடு, கண்ணூர்



**அழீக்கோடு** என்பது கேரள மாநிலத்தில் உள்ள கண்ணூர் மாவட்டத்தில் உள்ள ஊராகும். சுகுமார் அழீக்கோடு என்னும் எழுத்தாளர் இங்கே பிறந்தார். இது அரபிக் கடலை ஒட்டியுள்ளது. இங்கிருந்து ஐந்து கிலோமீட்டர் தொலைவில் சென்றால் கண்ணூர் நகரத்தை அடையலாம்.  

## தொழில்கள்
கைத்தறியும், பீடி உருவாக்குதலும் இங்குள்ள மக்களின் தொழில்.  

## சுற்றுலா

இதையொட்டி மீன்குன்னு கடற்கரையும், சாலில் கடற்கரையும் அமைந்துள்ளது.  

## இணைப்புகள்

[http://azhikode.entegramam.gov.in என்றெ கிராமம்-அழீக்கோட்‌டு (அழீக்கோடு-அரசு தளம்)
# தர்மடம்

**தர்மடம்** என்பது கேரளத்தின் கண்ணூர் மாவட்டத்தில் உள்ள ஒரு ஊராகும் .  
இது ஒரு புத்த மதத் தலம் ஆகும். இதற்கு அருகில் தர்மடம் தீவு உள்ளது.  

## போகும் வழி

  - கண்ணூர் - 17 கி.மீ. தொலைவு
  - தலச்சேரி - 5 கி.மீ. தொலைவு
- அருகில் உள்ள விமான நிலையம் - கரிப்பூர் பன்னாட்டு வானூர்தி நிலையம் - 100 கி.மீ. தொலைவில்

## இவற்றையும் காண்க
- முழப்பிலங்காடு
- முழப்பிலங்காடு கடற்கரை
- தர்மடம் தீவு
- தலச்சேரி
- கண்ணூர்
# கூத்துப்பறம்பு



**கூத்துப்பறம்பு** என்பது இந்திய மாநிலமான கேரளாவில் கண்ணூர் மாவட்டத்தில் உள்ள ஒரு ஊர் ஆகும். இது ஒரு நகராட்சியாகவும், மண்டல ஊராட்சியாகவும் உள்ளது.  

## முக்கிய பிரமுகர்கள்
- இரமேசு நாராயணன், இந்துஸ்தானி இசைக்கலைஞர்
- சுரேஷ் கூத்துபறம்பு, திரைப்பட எழுத்தாளர்
- சிறீனிவாசன், நடிகர், இயக்குநர்
- வினீத் சீனிவாசன் - பாடகர், நடிகர், இயக்குநர்
- கே. கே. சைலஜா
# பேராவூர்



**பேராவூர்** என்பது இந்திய மாநிலமான கேரளாவில் கண்ணூர் மாவட்டத்தில் உள்ள ஒரு நகரம் ஆகும். கைப்பந்தாட்ட விளையாட்டு வீரரான ஜிம்மி ஜார்ஜ் பிறந்த ஊர் இதுவாகும். இதே ஊரின் பெயரில் மண்டல் ஊராட்சியும் உள்ளது. இது பேராவூர் சட்டமன்றத் தொகுதிக்கு உட்பட்டது.
# குற்றியாடி

**குற்றியாடி** என்னும் ஊர் கேரளத்தின் கோழிக்கோடு மாவட்டத்தில் வடகரை வட்டத்தில் உள்ளது. இது வடகரா-வயநாடு சாலையில் உள்ளது. குற்றுயாடி ஊராட்சியின் தலைமையகமாகவும் விளங்குகிறது. காவிலும்பாறை, மருதோங்கரை உள்ளிட்ட ஊர் மக்கள் வடகரா, கோழிக்கோடு ஆகிய ஊர்களுக்கு குற்றியாடி வழியாக செல்கின்றனர். இந்த ஊர் கோழிக்கோட்டிலிருந்து 50 கி.மீ. தொலைவில் உள்ளது. இந்த இடத்தில்தான் குற்றியாடி நீர்மின்திட்டம் செயல்படுகிறது.  

இதன் பழைய பெயர் தொண்டிப்போயில் என்பதாகும். குற்றுயாடிப்புழை என்ற ஆறு அருகில் ஓடுகிறது.
# நாதாபுரம்



**நாதாபுரம்** என்னும் சிறப்பு நிலை நகராட்சி நாதாபுரம் சட்டமன்றத் தொகுதிக்கு உட்பட்டது. இது கேரளத்தின் கோழிக்கோடு மாவட்டத்தில் அமைந்துள்ளது. இங்கு இஸ்லாமியர்களும், இந்துக்களும் அதிக எண்ணிக்கையில் வாழ்கின்றனர். இங்கு நாற்பதாயிரத்துக்கும் அதிகமானோர் வாழ்கின்றனர். தேசிய அளவிலான பாராளுமன்றத் தொகுதிகளில், இந்த ஊர் வடகரை மக்களவைத் தொகுதிக்கு உட்பட்டது..  

## போக்குவரத்து
இது கோழிக்கோடு நகரத்தில் இருந்து 59 கிலோமீட்டர் தொலைவில் உள்ளது. வடகரா ரயில் நிலையத்திற்கு 14 கிலோமீட்டர் பயணித்து சென்றடையலாம். கரிப்பூர் விமான நிலையம் 14 கிலோமீட்டர் தொலைவில் உள்ளது.  

## மேலும் பார்க்க
- களரிப்பயிற்று
- கேரளம்
- வடக்கு மலபார்
- கோழிக்கோடு மாவட்டம்
- வடகரா
# மலபார் மானுவல்



**மலபார் மானுவல்** என்ற நூல் கேரளத்தைப் பற்றி எழுதப்பட்டது. இதை வில்லியம் லோகன் என்ற ஸ்காட்டுலாந்து நாட்டைச் சேர்ந்தவர் எழுதினார். பிரித்தானிய ஈஸ்டு இந்தியா கம்பனியின் ஆட்சியின் போது, கேரளத்தில் குற்றவியல் நடுவராகவும், நீதிபதியாகவும், பின்னர் ஆட்சியராகவும் பணியாற்றினார். ஏறத்தாழ 20 ஆண்டுகள் கேரளத்தில் பணியாற்றியிருந்தார். இந்த காலத்தில், கேரளத்தில் உள்ள ஊர்களை சுற்றி பார்த்த போதும், சென்று வந்த போதும் குறிப்புகளையும் எழுதத் தொடங்கினார். இதுவே மலபார் மானுவல் என்ற பெயரில் உருவெடுத்தது.  

## மலையாளப் பதிப்பு
இதை தெக்கேவீட்டில் கிருஷ்ணன் (டி.வி.கெ) என்பவர் மலையாளத்திற்கு மொழிபெயர்த்தார்..
# வார்ப்புரு:துடுப்பாட்ட நடப்பு நிகழ்வுகள்/நடப்பு மாதச் செய்திகள் சூலை 2014

- சூலை 13:
  - இலங்கைத் துடுப்பாட்ட வீரர் மகேல ஜயவர்தன தென்னாப்பிரிக்க, மற்றும் பாக்கித்தான் உடனான தொடர்களின் பின்னர் தேர்வுத் துடுப்பாட்டங்களில் இருந்து ஓய்வு பெறுவதாக அறிவித்தார். (டெய்லிமிரர்)
- சூலை 12:
  - இலங்கையின் துடுப்பாட்டப் பந்து வீச்சாளர் சச்சித்திர சேனநாயக்கா சட்ட விதிகளை மீறிப் பந்து வீசியதாகக் கண்டுபிடிக்கப்பட்டதை அடுத்து பன்னாட்டுப் போட்டிகளில் அவர் விளையாட ஐசிசி தடை விதித்தது. (டெய்லிமிரர்)
# கொயிலாண்டி



கொயிலாண்டி என்னும் ஊர், கேரளத்தின் கோழிக்கோடு மாவட்டத்தில் உள்ளது. கோவில்கண்டி என்ற பெயரே கொயிலாண்டி என மருவியதாகக் கருதுகின்றனர். இதே பெயரில் வட்டம் உள்ளது.  

இங்கிருந்து சாலைவழியாக, 24 கிலோமீட்டர் சென்றால் கோழிக்கோடு நகரத்தை அடையலாம். இங்கு தொடங்கும் மாநில நெடுஞ்சாலை தாமரசேரி வழியாக வயநாட்டில் முடிகிறது.  

## வழிபாட்டுத் தலங்கள்
- பொயில்காவு வனதுருகை கோயில்
& பொயில்காவு தேவி கோயில்  
- பிடாரிகாவு பகவதி கோயில்
- பந்தலாயனி அகோரசிவன் கோயில்
- நடேரி இலக்குமி நரசிம்ம மூர்த்தி கோயில்
- கொத்தமங்கலம் மகாவிட்டுணு கோயில்
- மேலூர் சிவ கோயில்
- நித்தியானந்தா ஆசிரமம்
- குறுவங்காடு சிவன் கோயில்
- மனக்குளங்கரை துருக்காதேவி கோயில்
# பேராம்பிரா

பேராம்பிரை (மலையாளம்:பேராம்பிரா) என்னும் ஊர் கேரளத்தின் கோழிக்கோடு மாவட்டத்தில் உள்ளது. இது கோழிக்கோடு நகரத்தில் இருந்து 39 கிலோமீட்டர் தொலைவில் உள்ளது. இங்கிருந்து 13 கிலோமீட்டர் தொலைவில் பெருவண்ணாமுழி அணைக்கட்டு அமைந்துள்ளது.  

கோழிக்கோடு தொடங்கி பாவங்காடு- அத்தோளி- உள்ளியேரி வழியாக வயநாட்டிற்கும் மானந்தவாடிக்கும்செல்லும் மாநில நெடுஞ்சாலை இந்த ஊரின் வழியாக செல்கிறது. இங்கிருந்து வடகரா, நாதாபுரம், கொயிலாண்டி, தாமரசேரி உள்ளிட்ட ஊர்களுக்கு பேருந்துகள் இயக்கப்படுகின்றன.
# பேப்பூர்



பேப்பூர் என்னும் ஊர் கேரளத்தின் கோழிக்கோடு மாவட்டத்தில் உள்ளது. பண்டு வைப்புரம், வடபறப்பநாடு என்றும் அழைக்கின்றனர். திப்பு சுல்தான் மலபார் பகுதியை ஆண்டு வந்ததால், இந்த ஊருக்கு “சுல்தான் பட்டணம்” என்று பெயர் வந்தது. இங்கு சிறிய துறைமுகம் உண்டு. துறைமுகத்தில். உரு என்று அழைக்கப்படுகிற கப்பல்களை தயாரிக்கின்றனர்.  

இங்கு கேரளத்தின் நான்காவது நீண்ட ஆறான சாலியாறு பாய்கிறது.
# கருநாகப்பள்ளி

கருநாகப்பள்ளி என்னும் நகரம், கேரளத்தின் கொல்லம் மாவட்டத்தில் உள்ளது.  
இது ஆலப்புழா மாவட்டத்தில் உள்ள கருநாகப்பள்ளி வட்டத்திற்கு உட்பட்டது. இது 211.9 சதுர கிலோமீட்டர் பரப்பளவைக் கொண்டுள்ளது.  

கேரளத்தில் பள்ளி என்று அழைக்கப்பட்ட ஊர்கள் ஜைன (சமண) மதத்தைச் சார்ந்தவையாக இருந்தன.  
மைனாகப்பள்ளி, கார்த்திகைப்பள்ளி உள்ளிட்ட ஊர்களும் முற்காலத்தில் ஜைன சமய கோயில்களைக் கொண்டிருந்ததாகக் கருதுகின்றனர்.  

முற்காலத்தில் ஆய் அரசரின் ஆட்சிக்கு உட்பட்டிருந்தது.  

கருநாகப்பள்ளியில் படைநாயர்குளங்கரை மகாதேவர் கோயில் அமைந்துள்ளது. இங்கு பண்டாரத்துருத்து கிறிஸ்தவ தேவாலயம் உள்ளது. இதை போர்த்துகீசர் நிறுவியதாகக் கருதுகின்றனர்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கருநாகப்பள்ளி நகராட்சியில் 25,336 மக்கள் வசித்தனர். இதில் 12,219 ஆண்கள் மற்றும் 13,117 பேர் பெண்கள் ஆவர்.
# குந்தமங்கலம்

குன்னமங்கலம் (குந்தமங்கலம்) என்னும் ஊர் கேரளத்தின் கோழிக்கோடு மாவட்டத்தில் உள்ளது. . முற்காலத்தில் மாக்கூட்டம் என்று அழைத்தனர். இங்கு மாமரங்கள் நிறைந்திருந்ததால் இப்பெயர் பெற்றது.  

கேரளத்தில் இந்தியன் இன்ஸ்டிட்யூட்டு ஆப் மேனேஜ்மென்ட் அமைந்துள்ள இடம் இது. இதே பெயரில் சட்டமன்றத் தொகுதியும் உள்ளது.
# மஞ்சேஸ்வரம் சட்டமன்றத் தொகுதி



**மஞ்சேஸ்வரம் சட்டமன்றத் தொகுதி** கேரளத்தின் 140 தொகுதிகளில் ஒன்று. இது காசர்கோடு மாவட்டத்தில் காசர்கோடு வட்டத்திற்கு உட்பட்ட மஞ்சேஸ்வரம், வோர்க்காடி, மீஞ்சை, பைவளிகே, மங்கல்பாடி, கும்பளா, புத்திகே, என்மகஜே ஆகிய ஊராட்சிகளையும் கொண்டது‌.. இந்த தொகுதியின் தற்போதைய எம். எல். ஏ, பி. பி. அப்துல் ரசாக் ஆவார். இது பாராளுமன்றத் தேர்தலில் காசர்கோடு மக்களவைத் தொகுதிக்கு உட்படும்.  

## சட்டப் பேரவை உறுப்பினர்கள்

| 1957 | எம். உமேஷ் ராவு | சுயேச்சை |
| --- | --- | --- |
| 1960 | கே. மஹாபல பண்டாரி |  |
| 1965 | இந்திய தேசிய காங்கிரசு |  |
| 1967 | சுயேச்சை |  |
| 1970 | எம். ராமப்பா | இந்தியப் பொதுவுடமைக் கட்சி |
| 1977 |  |  |
| 1980 | ஏ. சுப்பராவு |  |
| 1982 |  |  |
| 1987 | செர்க்குளம் அப்‌துல்லா | இந்திய ஒன்றிய முஸ்லிம் லீக் |
| 1991 |  |  |
| 1996 |  |  |
| 2001 |  |  |
| 2006 | சி. எச். குஞ்ஞம்பு | இந்தியப் பொதுவுடமைக் கட்சி (மார்க்சிஸ்ட்) |
| 2011 | பி. பி. அப்துல் ரசாக் | இந்திய ஒன்றிய முஸ்லிம் லீக் |
| 2016 |  |  |
| 2019^ | எம். சி. கமருதீன் |  |
| 2021 | ஏ. கே. எம். அஷ்ரப் | } |
^ இடைத்தேர்தல்களைக் குறிக்கிறது  

## தேர்தல்கள்

**தேர்தல்கள்**

| 2006 | 154228 | 109885 | சி. எச். குஞ்ஞம்பு(இந்திய மார்க்சிஸ்ட் கம்யூனிஸ்ட் ) | 39242 | நாராயண பட்டு( BJP) | 34413 |
| --- | --- | --- | --- | --- | --- | --- |
| 2011 | 176801 | 132973 | பி. பி. அப்துல் ரசாக்(இந்திய ஒன்றிய முஸ்லிம் லீக் ) | 49817 | கே. சுரேந்திரன் (பாரதிய ஜனதா கட்சி) | 43989 |

## இதையும் காண்க

- கேரளத்தில் சட்டமன்றத் தொகுதிகள்
# காசர்கோடு சட்டமன்றத் தொகுதி

**காசர்கோடு சட்டமன்றத் தொகுதி** கேரளத்தின் காசர்கோடு மாவட்டத்தில் உள்ளது. இதனை கேரள சட்டசபையில் என். ஏ. நெல்லிக்குன்னு முன்னிறுத்துகிறார். காசர்கோடு நகராட்சியும், மொக்ரால் புத்தூர், மதூர் ஊராட்சி, பதியடுக்கை, கும்படாஜே, பேலூர், செங்களை, காறடுக்கை, முளியார் ஆகிய ஊராட்சிகளும், இந்த தொகுதிக்கு உட்பட்டவை. இந்த தொகுதி பாராளுமன்றத் தேர்தலில் காசர்கோடு மக்களவைத் தொகுதிக்கு உட்படும்.  

## முன்னிறுத்திய வேட்பாளர்கள்
- பதின்மூன்றாவது சட்டமன்றம்: (2011 - இன்று வரை) என். ஏ. நெல்லிக்குன்னு
- சி. டி. அகமது அலி(2001 - 2006)
- சி. டி. அகமது அலி(1996 - 2001)
- சி. டி. அகமது அலி(1991 - 1996)
- சி. டி. அகமது அலி(1987 - 1991)
- சி. டி. அகமது அலி(1982 - 1987)
- சி. டி. அகமது அலி(1980 - 1982)
- பி. எம். அப்‌துல் ரகுமான்(1977 - 1979)
- பி. எம். அப்‌துல் ரகுமான்(1970 - 1977)
- யு. பி. குனிகுல்லயா 1967 - 1970
- எம். குஞ்ஞிக்கண்ணன் நம்பியார் 1960 - 1964
- சி. குஞ்ஞிக்கிருஷ்ணன் நாயர்1957 - 1959

## தேர்தல்கள்
**தேர்தல்கள்**

| 2006 | 154904 | 100180 | சி. டி. அகமது அலி(இந்திய ஒன்றிய முஸ்லிம் லீக்) | 38774 | வி. ரவீந்திரன் பாரதிய ஜனதா கட்சி | 28432 | என். ஏ. நெல்லிக்குன்னு ஐ. என். எல் |
| --- | --- | --- | --- | --- | --- | --- | --- |
| 2011 | 159251 | 117031 | என். ஏ. நெல்லிக்குன்னு(இந்திய ஒன்றிய முஸ்லிம் லீக்) | 53068 | ஜெயலட்சுமி என். பட்டு பாரதிய ஜனதா கட்சி | 43330 | அசீஸ் கடப்புறம் ஐ. என். எல். |

## இதையும் காண்க
- கேரளத்தில் சட்டமன்றத் தொகுதிகள்
# உதுமா சட்டமன்றத் தொகுதி

**உதுமா சட்டமன்றத் தொகுதி**, கேரளத்தின் 140 தொகுதிகளில் ஒன்று. இது காசர்கோடு மக்களவைத் தொகுதிக்கு உட்பட்டது.  

## உட்பட்ட பகுதிகள்
இது காசர்கோடு மாவட்டத்தில் காசர்கோடு வட்டத்திற்கு உட்பட்ட காசர்கோடு நகராட்சி, செம்மநாடு, தேலம்பாடி, பேடடுக்கை, முளியார், குற்றிக்கோல் ஆகிய ஊராட்சிகளும், ஹோஸ்துர்க் வட்டத்திற்கு உட்பட்ட பள்ளிக்கரை, புல்லூர்-பெரிய, உதுமா ஆகிய ஊராட்சிகளையும் கொண்டது. . சி.பி.ஐ.எம் கட்சியைச் சேர்ந்த கே. குஞ்ஞிராமன் 2011-ஆம் ஆண்டு தேர்தலில் வெற்றி பெற்றவர். .  

## முன்னிறுத்திய வேட்பாளர்கள்
- 2011 முதல் : கே. குஞ்ஞிராமன் இந்திய பொதுவுடமைக் கட்சி (மார்க்சிஸ்ட்)
- 2006 - 2011 :கே. வி. குஞ்ஞிராமன் இந்திய பொதுவுடமைக் கட்சி (மார்க்சிஸ்ட்)
- 2001 - 2006 : கே. வி. குஞ்ஞிராமன்
- 1996 - 2001 : பி. ராகவன்
- 1991 - 1996 : பி. ராகவன்.
- 1987 - 1991 : கே. பி. குஞ்ஞிக்கண்ணன்
- 1985 - 1987 : கே. புருஷோத்தமன் (1985 ஜனவரி 31-ல் தேர்ந்தெடுக்கப்பட்டு, பிப்ரவரி 14-ல் பதவி விலகினார்.)
- 1982 - 1984 : எம். குஞ்ஞிராமன் நம்பியார். (1984 டிசம்பர் 80இல் பதவி விலகினார்.)
- 1980 - 1982 : கே. புருஷோத்தமன்
- 1977 - 1979 : என். கே. பாலகிருஷ்ணன்

## தேர்தல்கள்
**தேர்தல்கள்**

| 2006 | 173879 | 124485 | கே. வி. குஞ்ஞிராமன்-இந்திய பொதுவுடமைக் கட்சி (மார்க்சிஸ்ட்) | 69221 | பி. கங்காதரன் நாயர் இந்திய தேசிய காங்கிரசு | 41927 | பி. ரவீந்திரன் நாயர் பி.ஜே.பி. |
| --- | --- | --- | --- | --- | --- | --- | --- |
| 2011 | 173441 | 128626 | கே. குஞ்ஞிராமன் சி.பி.ஐ(எம்) | 61646 | சி. கே. ஸ்ரீதரன் -இந்திய தேசிய காங்கிரசு | 50266 | சுனிதா பிரசாந்த் - பி. ஜே. பி |

## இதையும் காண்க
- கேரளத்தில் சட்டமன்றத் தொகுதிகள்
# காஞ்ஞங்காடு சட்டமன்றத் தொகுதி

**காஞ்ஞங்ஙாடு சட்டமன்றத் தொகுதி** கேரளத்தின் சட்டமன்றத்திற்கான 140 தொகுதிகளில் ஒன்று, இது காசர்கோடு மக்களவைத் தொகுதிக்கு உட்பட்டது.  

## உட்பட்ட பகுதிகள்
இது காசர்கோடு மாவட்டத்தில் உள்ள காஞ்ஞங்காடு நகராட்சியையும், அஜானூர், பளால், கள்ளார், கினானூர்-கரிந்தளம்,கோடோம்-பேளூர், மடிக்கை, பனத்தடி ஆகிய ஊராட்சிகளையும் கொண்டது.. 2008-ல் சட்டமன்ற மறுசீரமைப்பிற்குப் பின் எல்லைகள் மாற்றப்பட்டன.  

## முன்னிறுத்திய வேட்பாளர்கள்
- ஈ. சந்திரசேகரன் - 2011 முதல்

## தேர்தல்கள்
**தேர்தல்கள்**

| 2011 | 177812 | 139841 | ஈ. சந்திரசேகரன், இந்தியப் பொதுவுடமைக் கட்சி | 66640 | எம். சி. ஜோஸ் காங்கிரசு | 54462 | மடிக்கை கம்மாரன், பாரதிய ஜனதா கட்சி |
| --- | --- | --- | --- | --- | --- | --- | --- |

## இதையும் காண்க
- கேரளத்தில் சட்டமன்றத் தொகுதிகள்
# ஜோசப் மோர்கன்



**ஜோசப் மோர்கன்** (Joseph Morgan: பிறப்பு: 1981 மே 16) ஒரு இங்கிலாந் நாட்டு நடிகர் மற்றும் விளம்பர நடிகர் ஆவார். இவர் தி வாம்பயர் டைரீஸ், தி ஒரிஜினல் போன்ற தொலைக்காட்சித் தொடர்களில் நடித்ததன் மூலம் புகழ் பெற்ற நடிகர் ஆனார்.  

## ஆரம்பகால வாழ்க்கை
மோர்கன் 16, மே, 1981ஆம் ஆண்டு இலண்டன், இங்கிலாந்தில் பிறந்தார்.
# பின்னணி குரல் கலைஞர்கள்

**பின்னணிக் குரல் கலைஞர்கள்** திரைப்படத்துறையில் பணியாற்றும் பணியாளர்கள் ஆவர். நடிகர்களுக்கு மொழி தெரியாத போதும், குரல் வளம் இல்லாத போதும், பின்னணியில் இவர்கள் குரல் கொடுக்கின்றனர். மொழி, உச்சரிப்பு, சரிப்படாதபோதும், நடிப்பின்போது குரல் துல்லியத்திற்காகவும். பிறமொழி படைப்புகளை நமதாக்கும் நிமித்தமும், ஏற்கும் கதாபாத்திரங்களின் தன்மைக்கு பொலிவூட்டவும் கால்ஷீட் இல்லாமையை சரிக்காட்டவும் ஏற்படுத்தப்பட்டதே இத்துறை.  

## தமிழ் மொழி பின்னணிக் கலைஞர்கள்
- சின்மயி
- அனுராதா
- ஹேமா மாலினி
- துர்கா
- உமா
- ஜெயகீத்தா
- சவிதா
- மஹாலக்ஷ்மி கண்ணன்
- ரேணுகா
- நித்யா
- எம்.எஸ்.பாஸ்கர்
- முரளி குமார்.
- தீபா வெங்கட்
- ராஜேந்திரன்
- சரிதா [முன்னணி நாயகிகள்]
- மொழி மாற்றத்‌தின்போது [கமலுக்கு S.P.B]
- [ரஜினிக்கு மனோ]
- ராதிகா [முதல் மரியாதை ராதா]
- ஒய்.ஜி.மகேந்திரன் [பல தென்னிந்திய படங்கள்]
- நடிகர் பாண்டு [இனிமே நாங்கதான் வைத்தி]
- அனுமோகன் [சிறைச்சாலை மூசா]
- நாசர் [இந்தியன் கிருஷ்ணசாமி]
- நிழல்கள் ரவி
- ராதாரவி
- எஸ்.என்.சுரேந்தர்
- சண்முகசுந்தரம்
- காளிதாஸ்
- தென்கச்சி கோ.சுவாமிநாதன்
# திருவம்பாடி



திருவம்பாடி என்னும் ஊர் கேரளத்தின் கோழிக்கோடு மாவட்டத்தில் உள்ளது.  
இங்கு பல அருவிகள் உள்ளன. சாலியாறின் துணை ஆறான இருவஞ்ஞிப்புழை, திருவம்பாடிக்கு அருகில் பாய்கிறது. ரப்பர், தென்னை ஆகியவற்றைப் பயிரிடுகின்றனர்.  

## போக்குவரத்து
கோழிக்கோடு நகரத்தில் இருந்து 35 கிலோமீட்டர் பயணித்தால் திருவம்பாடியை அடையலாம்.  
கோழிக்கோடு, முக்கம், கொடுவள்ளி, தாமரசேரி, கூடரஞ்ஞி, கோடஞ்சேரி, ஆனக்காம்பொயில் ஆகிய ஊர்களில் இருந்து நிறைய பேருந்துகள் இயக்கப்படுகின்றன.  
- ரயில் வழிப் போக்குவரத்திற்கு கோழிக்கோடு ரயில் நிலையத்திற்கு செல்ல வேண்டும்.
- வான்வழிப் பயணத்திற்கு கோழிக்கோடு பன்னாட்டு வானூர்தி நிலையம் செல்ல வேண்டும்.

## இவற்றையும் காணுக
- திருவம்பாடி ஊராட்சி
- திருவம்பாடி சட்டமன்றத் தொகுதி)
- புல்லூராம்பாறை
# கொண்டோட்டி



கொண்டோட்டி என்னும் ஊர் கேரளத்தின் மலப்புறம் மாவட்டத்தில் உள்ளது. இது மஞ்சேரிக்கு 18 கிலோமீட்டர் மேற்கில் அமைந்துள்ளது. பழையங்காடி மசூதி இங்குள்ளது. இங்கிருந்து 2 கிலோமீட்டர் தொலைவில் கோழிக்கோடு பன்னாட்டு வானூர்தி நிலையம் அமைந்துள்ளது. கோழிக்கோடு பன்னாட்டு வானூர்தி நிலையம் அமைந்துள்ள இடம் கொண்டோட்டி ஊராட்சிக்கு உட்பட்டது. கோழிக்கோடு - பாலக்காடு தேசிய நெடுஞ்சாலை -213, கொண்டோட்டி வழியாக செல்கிறது.
# ஸ்ரீதட்சிணாமூர்த்தி ஸ்தோத்திரம்

**ஸ்ரீதட்சிணாமூர்த்தி ஸ்தோத்திரம்** ஆதிசங்கரர் அருளிய ஸ்தோத்திரம். ஆதிசங்கரரின் சீடர் சுரேஸ்வராச்சாரியார் ஸ்ரீதட்சிணாமூர்த்தி ஸ்தோத்திரத்திற்கு விளக்கவுரை இயற்றியுள்ளார்.  
ஆதி குரு தட்சிணாமூர்த்தியை துதிப்பது போல் அமைந்துள்ளன இந்தப்பாடல்கள்.  

ஸ்ரீதட்சிணாமூர்த்தி ஸ்தோத்திரப் பாடல்களை பாடுவதும், சிந்திப்பதும் ஓர் ஆன்மீக தியானம் என்று பத்தாவது பாடலில் கூறப்பட்டுள்ளது.  

அத்வைத வேதாந்தத்தின் விளக்கம் இந்த துதிப்பாடல்களில் மறைந்துள்ளது என்று கூறப்படுகிறது.  

## வெளியிணைப்புகள்
- ஸ்ரீதட்சிணாமூர்த்தி ஸ்தோத்திர உரை கேட்க
- ஸ்ரீதட்சிணாமூர்த்தி ஸ்தோத்திரம் விளக்க உரை, தமிழில் கேட்க
# வேங்கரா



வேங்கரா (வேங்கரை) என்னும் ஊர் கேரளத்தின் மலப்புறம் மாவட்டத்தில் உள்ளது. இதைச் சுற்றி கொண்டோட்டி, செம்மாடு, மலப்புறம், கோட்டக்கல் ஆகிய ஊர்கள் உள்ளன.  

மலப்புறத்தில் தொடங்கும் சாலை வேங்கரை வழியாக, கூரியாடு கக்காடு 17-ஆம் தேசிய நெடுஞ்சாலையைக் கடந்து மம்புறம் செம்மாடு வழியாக பரப்பனங்காடியில் முடிகிறது. கோழிக்கோ‍டில்இருந்து வேங்கரைக்கு பேருந்துகள் இயக்கப்படுகின்றன. அந்த பேருந்துகள் தேசிய நெடுஞ்சாலையில் வந்து செம்மாடு வழியாக வேங்கரைக்கு வந்தடைகின்றன. அதுபோல் கொளப்புறம் குன்னும்‌புறம், அச்சனம்பலம், சேறூர் வழியாகவும் வேங்கரைக்கு வரும் பேருந்துகளும் உள்ளன. திரூரில் இருந்தும் வேங்கரைக்கு பேருந்துகள் உள்ளன. இவை எடரிக்கோடு, கோட்டக்கல் வழியாக வேங்கரையை அடைகின்றன.
# பாகாஜதீன்

புரட்சித் தளபதி **பாகாஜதீன்** (1879-1915) இந்திய விடுதலைக்காக போராடியவர்களில் மிகவும் குறிப்பிடத்தக்கவர். வீரம் மிக்கவர்.  

## இளமைக் காலம்
இவர் 1879 டிசம்பர் 5 ஆம் தேதி உமேஷ் சந்திர முதர்ஜி தம்பதியினருக்கு மகனாகப் பிறந்தார். இவரது இயற்பெயர் ஜதீந்திர நாத் முகர்ஜி.  

இளம் வயதிலேயே, வங்காள மாநிலம் நாதியா மாவட்டத்தின் கோயா கிராமத்தில் உள்ள கோடுய் நதிக்கரைப் புதரில் மறைந்திருந்த ஒன்பது அடி நீள வங்கப் புலி இவர் மீது பாய்ந்தது. இருபது நிமிடம் அதனுடன் போராடி சிறு கத்தியின் உதவியுடன் அதனைக் கொன்றதோடு புலி கடிபட்ட காலை வெட்ட வேண்டும் என்று மருத்துவர் கூறியதற்கு சம்மதிக்காமல் மனோபலத்தால் குணமடைந்தார்.  

இந்நிகழ்ச்சிக்குப் பின்னர் ’**புலியைக் கொன்றவன்**’ என்ற பொருளில் பாகா ஜதீன் என்று மக்கள் இவரை அழைத்தனர்.  

ராஷ்பிகாரி போஸ் போன்ற தலைவர்களின் பேச்சுக்கள் , கதர்க்கட்சி வீரர்களின் போராட்டங்கள், சுவாமி விவேகானந்தரின் கொள்கை முழக்கங்கள் போன்றவற்றால் ஈர்க்கப்பட்ட ஜதீன் அரவிந்தரின் இயக்கத்தில் அவருக்கு வலது கரமாக செயல்பட்டார். அதன்பின் அனுசீலன் சமிதி என்ற புரட்சி இயக்கத்தை உருவாக்கி செயல்பட்டார்.  

தாம் சம்பந்தப்படாத வழக்கில் சிக்கவைக்கப்பட்டு ஓராண்டு சிறையில் சித்திரவதை அனுபவித்த பின்னர் 1911 பிப்ரவரி 21 இல் விடுதலையாகி வெளியே வந்தார்.  

டார்ஜிலிங்கிற்கு ரயிலில் பயணம் செய்து கொண்டிருந்த போது, ஒரு முதியவருக்கு குடிக்க தண்ணீர் கேட்டு தவித்துக்கொண்டிருந்ததை கண்டு அவருக்கு அடுத்த நிலையத்தில் தன்னிடமிருந்த பாத்திரத்தில் தண்ணீர் கொண்டு வந்தார். அப்போது சிறிது நீர் மற்றவர்களை கேலி செய்து கொண்திருந்த ஆங்கிலேய இராணுவ அதிகாரிகள் நால்வரில் ஒருவர் மேல் சிந்த அந்த அதிகாரி தடியார் ஜதீனை அடித்தார். அதை பொருட்படுத்தாமல் பெரியவரிடம் சென்று அருந்துவதற்கு தண்ணீரைக் கொடுத்துவிட்டு கீழே இறங்கி தன்னை அடித்த அதிகாரியின் கையை முறுக்கினார். அவருக்கு உதவ வந்த மற்ற மூன்று அதிகாரிகளும் இவர் ஒருவராலேயே அடித்து துவம்சம் செய்யப்பட்டு நடைபாதையிலேயே துவண்டு விழுந்தனர்.  

இதன் காரணமாக தொடரப்பட்ட வழக்கில், ஆங்கிலேய நீதிபதி ஒரே ஓர் இந்தியன் நான்கு ஆங்கிலேயரை அடக்கினார் என்ற செய்தி வெளியே தெரிந்தால் இந்தியர்களுக்கு தன்னம்பிக்கையும் துணிவும், ஆங்கிலேயருக்கு இந்தியர் மேல் அச்சமும்,அவமானமும் ஏற்படும் என்று உணர்ந்து வழக்கை தள்ளுபடி செய்தார்.  

## உதவி நூல்
- சுதந்திரப் போராட்ட வரலாறும் தியாகசீலர்களும்; வி.வி.வி.ஆனந்தம்; கங்கை புத்தகநிலையம்
# தமிழ்நாடு அரசு ஊழியருக்கான நடத்தை விதிகள்



**தமிழ்நாடு அரசு ஊழியர் நடத்தை விதிகள்** (Tamilnadu Government Servants` Conduct Rules) என்பது தமிழ்நாடு அரசு மற்றும் அரசு சார்ந்த நிறுவனங்களில் பணிபுரியும் ஊழியர்கள், ஆசிரியர்கள், சீருடை பணியாளர்கள் மற்றும் அரசு உதவி பெறும் கல்விக்கூட ஆசிரியர்கள் மற்றும், ஊழியர்களின் சட்ட பூர்வமான குடும்ப உறுப்பினர்களை வகைப்படுத்தல், அசையும் மற்றும் அசையா சொத்துகள் வாங்குதல் மற்றும் விற்பனை செய்தல், கூட்டுறவு சங்கங்களில் பங்கேற்றல், அரசு தொடர்பற்ற தனிப்பட்ட தொழில் அல்லது வேலை செய்தல், ஏலச் சீட்டு கட்டுதல், வரதட்சனை, கொடை, பரிசுகள் வாங்குதல், பணியில் இருக்கும் போது உயர்கல்வி பயிலல், வெளிநாடுகளுக்குச் செல்ல கடவுச் சீட்டு வாங்குதல், . அலுவல் நேரங்களில் ஆர்ப்பாட்டம் (Demonstration) செய்தல், சங்க சந்தா வசூலித்தல், முதலீடுகள் செய்தல் மற்றும் கடன் வாங்குதல்; கொடுத்தல், வேலை நிறுத்தத்தில் பங்கெடுத்தல், அரசியல் கட்சியில் சேர்தல் மற்றும் தேர்தலில் பங்கெடுத்தல், சாதி சங்கங்களில் உறுப்பினராதல், இருதார திருமனம் புரிதல், பாலியல் வன்கொடுமையில் ஈடுபடல், போதைதரும் மருந்துகள்/பானங்கள் அருந்துதல், அரசியல் கட்சிகள் மற்றும் இந்திய இறையாண்மைக்கு எதிரான இயக்கங்களில் நேரடியாகவோ அல்லது மறைமுகமாகவோ பங்கெடுத்தல் போன்றவைகள் குறித்தான நடத்தை விதிகள் விரிவாக அரசு ஊழியர்கள், ஆசிரியர்கள் மற்றும் சீருடை பணியாளர்களுக்கு அறிவுறுத்தப்படுகிறது..  

- மாநில அரசிடம் ஊதியம் பெறும் சட்ட சபை உறுப்பினர்களும், அமைச்சர்களும், வாரியத்தலைவர்களும் அரசு ஊழியர்கள் ஆவார். எனவே இவர்களும் தமிழ்நாடு அரசு ஊழியர் நடத்தை விதிகளுக்கு உட்பட்டவர்களே.

## அரசுக்கு சமர்ப்பிக்க வேண்டிய அறிக்கைகள்
அரசு ஊழியர்கள் தங்களின் அசையும்; அசையாச் சொத்துகள், நகைகள், செலுத்திய காப்பீட்டு கட்டணங்கள், வங்கி வைப்புகள், சேமநல நிதி (Provident Fund), கடன்களும் பொறுப்புகளும் (Loans and Liabilities) குறித்தான முழு விவரங்கள், முதன் முதலில் அரசுப் பணியில் சேர்ந்தவுடனும், பின் ஐந்து ஆண்டுகளுக்கு ஒரு முறையும், பின் அரசுப் பணியிலிருந்து ஓய்வு பெறுவதற்கு ஒராண்டு முன்னரும் குறிப்பிட்ட படிவங்களில் தங்களது சொத்து-பொறுப்பு பட்டியல்களை (Assets and Liabilities Statements) அரசுக்கு சமர்ப்பிக்க வேண்டும்..  

## தண்டனைகள்
அரசு ஊழியர் நடத்தை விதிகளை மீறி செயல்படும் ஊழியர்கள் மீது துறை சார்ந்த (Departmental Action) நடவடிக்கை எடுத்து உரிய தண்டனைகள் வழங்கப்படும்.
# ஜங்க்ப்ராவ் பார்க்



**ஜங்க்ப்ராவ் பார்க்** (Jungfrau Park) என்பது சுவிட்சர்லாந்து நாட்டில் உள்ள இண்டர்லகேன் என்ற ஊரில் அமைந்துள்ள ஒரு கேளிக்கைப் பூங்கா ஆகும். இது 2003 ஆம் ஆண்டு துவங்கப்பட்டு, சில தடைகள் காரணமாக 2006 ஆம் ஆண்டில் மூடப்பட்டு, மீண்டும் புது பொலிவுடன் 16 மே 2009 இல் மறுபடியும் துவங்கப்பட்டது.  

இந்த பூங்கா எரிக் வான் டேனிகன் என்பவரால் வடிவமைக்கப்பட்டது, மேலும் ஏழு அரங்குகளை கொண்டிருந்தது, ஒவ்வொன்றும் உலகின் பல பெரிய "மர்மங்களில்" ஒன்றைக் கொண்டு அமைக்கப்பட்டது. அத்துடன் உலகெங்கிலும் உள்ள தொல்பொருள் தளங்கள் பற்றிய விளக்கங்களை முன்வைக்க வான் டேனிகன் தீம் பூங்காவைத் திறந்தார், அவை வேற்று கிரக வாழ்க்கையின் வருகைகளை உள்ளடக்கியதாகக் கூறின. இந்த பூங்கா 2009 ஆம் ஆண்டு முதல் கோடைகால பருவங்களில் மட்டும் திறக்கப்படுகின்றன.  

## அரங்குகள்
- **நாசுகா** : பெருவின் நாசுகாகாவிற்கு அருகிலுள்ள நாசுகா கோடுககளைக் கொண்டுள்ளது.
- **தொடர்பு கொள்ளவும்** : வித்தியாசமான வழிபாட்டு முறைகள் இடம்பெற்றுள்ளன.
- **மெகாஸ்டோன்ஸ்** : கல்வட்டத்தை குறிக்கிறது.
- **மாயா** மாயா காலக்கணக்கு முறை இடம்பெற்றது.
- **ஓரியண்ட்** : கிசாவின் பெரிய பிரமிடு.
- **விமானம்** : மகாபாரதம் மற்றும் இருக்கு வேதத்தில்| விவரிக்கப்பட்டுள்ள புட்பக விமானம் (பறக்கும் அரண்மனைகள் மற்றும் தேர்கள்) விமானத்தில் இடம்பெற்றது.
- **சவால்** : சவாலை உள்ளடக்கிய விண்வெளிப் பறப்பு மற்றும் செவ்வாய் ஆய்வு.

பனோரமா குகேல் (பனோரமா பந்து) அரங்குகளுக்கு மத்தியில் உள்ளது, இது 41-மீட்டர் உயரமான கோளத்தின் மேல் அமைக்கப்பட்டது, அதில் இருந்து பூங்காவின் மைதானம் தெரியும். "குகேல் (பந்து) " வான் டேனிகனின் படைப்புகளின் கண்காட்சிகளைக் கொண்டிருக்கின்றது.  

## புகைப்படங்கள்

## மர்ம பூங்காவின் தோல்வி
2004 குளிர்காலத்தில், சுவிஸ் ஒலிபரப்பு நிறுவனம் என்ற செய்தி அலைவரிசையில் கடும் விமர்சனத்திற்கு உள்ளானது. 2005 ஆம் ஆண்டில் 200,000 பேர் மட்டுமே பூங்காவிற்கு வருகை தந்தபோது, வருடத்திற்கு 500,000 விருந்தினர்கள் வருவார்கள் என்று எதிர்பார்க்கப்பட்ட தோல்வியின் காரணமாக, மிஸ்டரி பார்க் கடுமையான நிதி நெருக்கடியில் சிக்கியது. பூங்காவின் செயல்பாடு நவம்பர் 19, 2006 அன்று நிறுத்தப்பட்டது.  

மற்ற காரணங்களால் பூங்காவின் தோல்விக்கு விமர்சகர்கள் காரணம் என்று கூறுகின்றனர்: பண்டைய நாகரிகங்களுடனான அன்னிய தொடர்புகள் தொடர்பான வான் டேனிகனின் சார்புகளை சிலர் மேற்கோள் காட்டினர். இந்த யோசனைகள் அவரது புத்தகம் மற்றும் ஆவணப்படங்களுக்கு நன்றாக வேலை செய்தாலும், அவை தீம் பார்க் பார்வையாளர்களை ஈர்க்கவில்லை என்று பலர் விமர்சித்தனர்.  

## மீள் திறப்பு
இந்த பூங்கா மீண்டும் 16 மே 2009 அன்று, பூங்கா ஜங்ஃப்ராவ் பார்க் என மறுபெயரிடப்பட்டு மற்றும் அதன் புதிய உரிமையாளரான நியூ இன்ஸ்பிரேஷன் இன்க் மூலம் மீண்டும் திறக்கப்பட்டது, கோடைக்காலத்தில் நவம்பர் 1 வரை ஒரு நாளைக்கு குறைந்தது 500 பார்வையாளர்களை ஈர்க்கும் என்ற நம்பிக்கையில். ஜூன் மாதத்தில், குழந்தைகள் சொர்க்கம் (ஜெர்மன்: கிண்டர்பாரடீஸ்) திட்டமிடப்பட்டது. இது 2010 ஆம் ஆண்டு பருவத்திலும் மீண்டும் திறக்கப்பட்டது.
# குணரத்தினம் அம்மையார்

**குணரத்தினம் அம்மையார்** (1906-1999) தென்னாப்பிரிக்க அரசியல், சமூக, பொருளாதார உரிமைப் போராட்டங்களில் பங்கு கொண்ட பெண்மணி ஆவார். பெண்களின் கல்வி, சுதந்திரம் அகியவற்றில் அக்கறை காட்டியவர். மருத்துவராகப் பணி புரிந்தவர். கேசவலு குணரத்தினம் நாயுடு என்பது இவரது முழுப்பெயர் ஆகும். இருப்பினும் இப்பெயரில் சாதி அடையாளம் உள்ளதால் தம் பெயரைச் சுருக்கமாக டாக்டர் குணம் என்று அமைத்துக் கொண்டார்.  

## பிறப்பும் படிப்பும்

இவருடைய தந்தையார் ஆர்.கே.நாயுடு மயிலாடுதுறையில் பிறந்தவர். தாயார் தங்கச்சி நாயுடுவின் குடும்பம் மொரீசியசில் குடியேறியிருந்தது.டாக்டர் குணம் டர்பன் என்னும் ஊரில் பிறந்தார். ஆங்கிலப் பள்ளியில் சேர்வதற்கு முன் சத்திய ஞான சபை என்னும் பள்ளியில் தமிழ் படித்தார். இளம் அகவையிலேயே கூர்த்த மதியும் துணிவும் கொண்டு வளர்ந்தார். மருத்துவக் கல்வி பயில ஆசைப்பட்டார். அந்தக் காலத்தில் இந்தியப் பெண்களுக்கு மருத்துவக் கல்வி வசதி தென்னாப்பிரிக்காவில் இல்லை. எனவே 1928 இல் எடின்பர்க்கு பல்கலைக் கழகத்தில் சேர்ந்து மருத்துவப் படிப்பைப் பயின்றார்.எடின்பர்க்கில் படித்த காலத்தில் நோபல் பரிசு பெற்ற அறிஞர் சி.வி.ராமன், 'சில்வர் டங்' சீனிவாச சாத்திரி ஆகியோரைச் சந்திக்கும் வாய்ப்புகள் இவருக்குக் கிடைத்தன.  

## பொதுப் பணி

மருத்துவப் படிப்பு முடித்து 1936 ஆம் ஆண்டில் தாயகம் திரும்பிய டாக்டர் குணம் மருத்துவத் தொழிலைத் தொடங்கினார். அக்காலத்தில் நேட்டாலில் வாழ்ந்து வந்த இந்தியர்களுக்குக் கல்வி உரிமைகள் இல்லை. வேலை வாய்ப்புகள் தரப்படவில்லை. குழந்தைகளுக்குச் சத்துணவு இல்லை. இத்தகைய சூழலில் நேட்டால் இந்தியக் காங்கிரசு தொடங்கப் பட்டது. டாக்டர் குணம் இக்கட்சியில் சேர்ந்து பணியாற்றினார். நேட்டால் இந்தியக் காங்கிரசின் துணைத்தலைவராகத் தேர்ந்தெடுக்கப்பட்டார். நேட்டால் இந்தியக் காங்கிரசின் அமைப்பு நெறிகளின்படி பெண்களுக்கு வாக்குரிமை வழங்கப்படவில்லை. பின்னர் பெண்களுக்கு முழு உறுப்பினர் தகுதி வழங்கப்பட்டது.  

## போராட்டங்கள்

தென்னாப்பிரிக்க அரசின் இனவெறிக் கொள்கையால் கருப்பு இனமக்களும் இந்தியர்களும் மிகுந்த துன்பத்திற்கு ஆளாயினர். நிலவுடைமை மற்றும் பிரதிநிதித்துவச் சட்டத்தைக் கொண்டு வந்த தென்னாப்பிரிக்க அரசு இந்தியர்களைத் தனிச்சேரிகளில் ஒதுக்கி வைக்க முடிவு செய்தது. இச்சட்டத்திற்கு எதிராகப் போராட மக்கள் திரண்டனர். அணி அணியாகப் போராட்டத்தில் கலந்து கொண்டனர். இப்போராட்டத்தில்  
டாக்டர் குணம் முன்னணியில் இருந்து போராடினார். 1946 ஆம் ஆண்டு சூன் திங்களில் இவர் சிறைப்படுத்தப்பட்டார்.இப்போராட்டக் காலத்தில் ஜி எம் நாயக்கர், டாக்டர் யூசுப் டாடு போன்ற தலைவர்களுடன் டாக்டர் குணம் தொடர்பு கொண்டார். தென்னாப்பிரிக்க அரசின்  
அடக்குமுறைகளினால் பல முறை சிறைக்குச் சென்றார்.  

## பிற பணிகள்

அரசியல் போராட்டங்கள் மட்டுமல்லாது பெண்களின் கல்விக்கும் உரிமைகளுக்கும் பாடுபட்டார். ஊனமுற்றோர் நலத்திற்கு ஆவன செய்தார். செஞ்சிலுவை சங்கச் செயல்பாடுகளில் ஈடுபட்டார். திருமணங்களுக்கு ஆடம்பரமாகச் செலவு செய்வதைக் கண்டித்தார். குழந்தைகள் வளர்ச்சி பராமரிப்பு ஆகியவற்றில் கவனம் செலுத்தினார்.  

## இறுதிக் காலம்

1970 ஆம் ஆண்டில் இலண்டனுக்குச் சென்றார். ஆத்திரேலியாவிலும் சிம்பாப்வே நாட்டிலும் சில ஆண்டுகள் வாழ்ந்தார். 1990 ஆம் ஆண்டில் தென்னாப்பிரிக்காவுக்குத் திரும்பினார். 1994 இல் நடந்த சனநாயகத் தேர்தலில் பங்கு கொண்டார். தம் வாக்குரிமையைப் பயன்படுத்தினார். 1999 ஆம் ஆண்டில் காலமானார்.  

- நினைக்கப்பட வேண்டியவர்கள் (உலகத் தமிழ் மொழி அறக்கட்டளை,2002 பதிப்பு)
- http://www.sahistory.org.za/people/dr-kesaveloo-goonaruthnum-naidoo-dr-goonam
# வள்ளிக்குன்னு ஊராட்சி

::இதுவும் வள்ளிக்குன்னம் ஊராட்சியும் வேறுவேறானவை.  
வள்ளிக்குன்னு (வள்ளிக்குன்று) ஊராட்சி கேரளத்தின் மலப்புறம் மாவட்டத்தில் உள்ளது. அரியல்லூர், வள்ளிக்குன்னு ஆகிய ஊர்கள் இந்த ஊராட்சிக்கு உட்பட்டன. வடக்கில் கடலுண்டியும், கிழக்கில் சேலேம்பிராவும், தேஞ்ஞிப்பலமும், மூன்னியூரும், தெற்கில் பரப்பனங்காடியும் உள்ளன. மேற்கில் அரபிக்கடல் பரந்து விரிந்திருக்கிறது. இது 25.14 சதுர கிலோமீட்டர் பரப்பளவைக் கொண்டது. இங்கு 35,517 மக்கள் வாழ்கின்றனர். இவர்களில் 88.41 சதவீதம் பேர் கல்வியறிவு பெற்றுள்ளனர்.  

## போக்குவரத்து
ஷொர்ணூர் - மங்களூர் ரயில் இந்த ஊரின் வழியாக செல்கிறது. கோழிக்கோட்டில் தொடங்கி கோட்டக்கடவு வழியாக பரப்பனங்காடியிக்கு போகும் பேருந்துகளும் வள்ளிக்குன்னில் நிற்கின்றன.  

## வார்டுகள்
- கடலுண்டி நகரம் வடக்கு
- கீழயில்
- நவஜீவன்
- பாலாதிருத்தி
- ஆனயாறங்காடி
- மடத்தில் புறாயி
- கிழக்கேமலை
- ஒலிப்ரம்
- பருத்திக்காடு
- பொட்டன்குழி
- கச்சேரிக்குன்னு
- கருமரக்காடு
- கொடக்காடு கிழக்கு
- கொடக்காடு தெற்கு
- கொடக்காடு மேற்கு
- அரியல்லூர் கிழக்கு
- மாதவானந்தம்
- அரியல்லூர் தெற்கு
- அரியல்லூர் கடற்கரை
- அரியல்லூர் வடக்கு
- ஆனங்காடி தெற்கு
- ஆனங்காடி
- கடலுண்டி நகரம் தெற்கு

## மேலும் பார்க்க
- வள்ளிக்குன்னு சட்டமன்றத் தொகுதி
# திரூரங்காடி



திரூரங்காடி என்னும் ஊர், கேரளத்தின் மலப்புறம் மாவட்டத்தில் உள்ளது. இந்த ஊரை உள்ளடக்கிய ஊராட்சியும் இதே பெயரில் அழைக்கப்படுகிறது.  
இங்கு முஸ்லிம் மக்கள் அதிகளவில் வசிக்கின்றனர். திரூரங்காடி ஊராட்சிக்கு உட்பட்ட கக்காடு வழியாக தேசிய நெடுஞ்சாலை செல்கிறது.  

## இதையும் காண்க
- திரூரங்காடி சட்டமன்றத் தொகுதி
# தானூர்


**தானூர்** என்னும் ஊர், கேரளத்தின் மலப்புறம் மாவட்டத்தில் உள்ளது. இங்கு ரயில் நிலையம் உள்ளது. முன்னர், போர்த்துக்கேயர் ஆட்சிக்கு உட்பட்டிருந்தது. இது திரூர் வட்டத்தில், தானூர் மண்டலத்திற்கு உட்பட்டது. இந்த ஊராட்சி தானூர், பரியாபுரம் ஆகிய ஊர்களை உள்ளடக்கியது. இது 19.49 சதுரகிலோமீட்டர் பரப்பளவைக் கொண்டது.  
வடக்கில் பரப்பனங்காடி ஊராட்சியும், தெற்கில் தானாளூர், ஒழூர் ஊராட்சிகளும், மேற்கில் அரபிகடலும், கிழக்கில் நன்னம்பிரா, ஒழூர் ஊராட்சிகளும் உள்ளன.  
தான்னி மரங்கள் அதிகமாக இருந்த இடம் என்பதால் தான்னியூர் என்று பெயர் பெற்றது. பின்னர் மருவி தானூர் என்றானது.  

## இதையும் காண்க
- தானூர் சட்டமன்றத் தொகுதி

## சான்றுகள்‌
# கிளைடு ஆறு



**கிளைடு ஆறு** (*River Clyde*, )இசுக்கொட்லாந்திலுள்ள ஓர் ஆறு ஆகும். ஐக்கிய இராச்சியத்தில் உள்ள நீளமான ஆறுகளில் ஒன்பதாகவும் இசுக்கொட்லாந்தில் மூன்றாவதாகவும் உள்ளது. இது கிளாஸ்கோ நகரத்தின் வழியாகச் செல்கிறது. பிரித்தானியப் பேரரசில் கப்பல் கட்டுவதற்கும் வணிகத்திற்கும் இது முதன்மையான ஆறாக விளங்கியது.  

புதிய தொழிற்புரட்சி சார்ந்த காலத்தையும் தற்கால உலகையும் விவரிக்க விரும்பிய ஜான் அட்கின்சன் கிரிம்ஷா, ஜேம்ஸ் கே போன்ற கலைஞர்களுக்கு கிளைடு ஆறு ஓர் அகத்தூண்டலாக அமைந்தது.  
## ஊடகம்

## மேற்சான்றுகள்
# காட்டாக்கடை



காட்டாக்கடை என்னும் நகரம், கேரளத்தின் திருவனந்தபுரம் மாவட்டத்தில் உள்ளது. இது திருவனந்தபுரம் - நெய்யாறு அணை சாலையில், திருவனந்தபுரம் நகரத்தில் இருந்து 18 கிலோமீட்டர் வடகிழக்கில் அமைந்துள்ளது.  

இங்கே கேரள அரசுப் பேருந்துகள் இயக்கப்படுகின்றன. நெய்யாற்றிங்கரை, நெடுமங்காடு ஆகிய ஊர்களுக்கு பேருந்துகள் சென்று வருகின்றன. வான்வழிப் போக்குவரத்திற்கு அருகில் உள்ள திருவனந்தபுரம் பன்னாட்டு வானூர்தி நிலையம் செல்ல வேண்டும்.  

## இதையும் காண்க
- காட்டாக்கடை சட்டமன்றத் தொகுதி
# பாறசாலை

பாறசாலை (പാറസ്സാല, பாறஸ்ஸால) என்னும் ஊர், கேரளத்தின் திருவனந்தபுரம் மாவட்டத்தில் உள்ளது. இது பாறசாலை மண்டலத்திற்கு உட்பட்டது. இது 20.02 ச.கி.மீ பரப்பளவைக் கொண்டது. கேரளத்தின் தெற்கில், தமிழ் நாட்டை ஒட்டியுள்ளது. இங்கு 45,710 மக்கள் வாழ்கின்றனர். இவர்களில் கல்வியறிவு பெற்றவர்கள் 89.23 சதவீதம் பேர் ஆவர்.  

## இதையும் காண்க
- பாறசால சட்டமன்றத் தொகுதி
# அருவிக்கரை



அருவிக்கரை (அருவிக்கரா) (അരുവിക്കര) என்னும் ஊர், கேரளத்தின் திருவனந்தபுரம் மாவட்டத்தில் நெடுமங்காடு வட்டத்தில் உள்ளது. இது வெள்ளநாடு மண்டலத்திற்கு உட்பட்டது.  

## வாணிஜ்ய-கதாகத ப்ராதான்யம்
நெடுமங்ஙாட்-அருவிக்கர-வட்டியூர்க்காவ்-திருவனந்தபுரம் றூட்டியோடியிருன்ன ஒரு ஸ்வகார்ய பஸ்ஸு மாத்ரமாண் கதாகதத்தினுள்ள ஏகமார்க்கம். ஸம்பன்னர் குதிரயெ பூட்டிய விñுவïியும் உபயோகிச்சுவன்னு. செறியகொண்ணி மேகலயிலுள்ளவர்க்க அருவிக்கரயுமாயி பந்தப்பெடுன்னதினு பணிதீர்த்த சாணிச்சð பாலவும் பி. வெல்லிங்டன் மந்த்ரியாயிருன்ன காலத்து பணிதீர்த்த அருவிக்கரபாலவும் அருவிக்கரக்கார்க்கு மறக்கானாவாத்ததாண்.  

## நிலப்பரப்பு
குன்றுகளும், சமதளப் பகுதிகளையும், மலைச் சரிவுகளையும், தாழ்வான பகுதிகளையும் கொண்டது.  
இங்கு ஆறுகளும் குளங்களும் உள்ளன.  

## வழிபாட்டுத் தலங்கள்
அருவிக்கரை பகவதி கோயில், இடமண் சிவன் கோயில், இறயங்கோடு மகா விஷ்ணு கோயில், பகவதிபுரம், கரியங்குளம் தேவி கோயில், பொந்தன்பாரை சாந்திநகர், வெம்பனூர், பாறக்கோணம் ஆகிய ஊர்களில் கிறிஸ்தவ தேவாலயங்களும், அழிக்கோடு முஸ்லிம் மசூதியும் உள்ளன.  

## வார்டுகள்

- பகவதிபுரம்
- செறியகொண்ணி
- இறயங்கோடு
- மைலம்
- காச்சாணி
- களத்துகாடு
- பாண்டியோடு
- இரும்பை
- அழிக்கோடு
- கருமரக்கோடு
- வெள்ளூர்க்கோணம்
- கோக்கோதமங்கலம்
- முண்டேலை
- களத்தறை
- மைலமூடு
- வட்டக்குளம்
- அருவிக்கரை
- கடம்பாடு
- மணம்பூர்

## இதையும் காண்க
- அருவிக்கரை சட்டமன்றத் தொகுதி
# அருவிக்கரை ஊராட்சி



**அருவிக்கரை ஊராட்சி** (*Aruvikkarai Gram Panchayat*), தமிழ்நாட்டின் கன்னியாகுமரி மாவட்டத்தில் உள்ள திருவட்டாறு வட்டாரத்தில் அமைந்துள்ளது. இந்த ஊராட்சி, பத்மநாபபுரம் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. கோழிவிளை
1. மாத்தார்
1. புத்தன்கடை
1. தச்சூர்
1. குழிதுறையான்விளை
1. மணக்குன்று
1. தாணிவிளை
1. திட்டிங்காவிளை
1. அருவிக்கரை
1. கடுகனூர்விளை

## அமைவிடம்
இக்கிராமத்திற்கு பொன்மனை கிழக்குப்பகுதியிலும், திற்பரப்பு வடகிழக்குப்பகுதியிலும், அருமனை வடமேற்குப்பகுதியிலும் எல்லைகளாக அமைந்துள்ளன. இது கேரளத் தலைநகரான திருவனந்தபுரத்திலிருந்து 50 கி.மீ தொலைவில் உள்ளது. மாத்தூர் தொட்டிப் பாலம், பத்மநாபபுரம் அரண்மனை, தேங்காப்பட்டணம் மற்றும் திற்பரப்பு அருவி ஆகிய சுற்றுலாத்தலங்கள் அருவிக்கரை கிராமத்தின் அருகில் உள்ளன. திருவனந்தபுரம் விமானநிலையம் குழித்துறை இரயில் நிலையம் ஆகியவை இதன் அருகில் உள்ளன.
# நேமம்



நேமம் என்னும் ஊர், கேரளத்தின் திருவனந்தபுரம் மாவட்டத்தில் உள்ளது. இது திருவனந்தபுரத்தில் தொடங்கி கன்னியாகுமரி செல்லும் சாலையில் அமைந்துள்ளது. திருவனந்தபுரம் நகராட்சியின் புறநகர்ப் பகுதியாகவும் சேர்க்கப்பட்டுள்ளது.  

வான்வழிப் போக்குவரத்திற்கு திருவனந்தபுரம் பன்னாட்டு வானூர்தி நிலையம் செல்லலாம். நேமத்தில் உள்ள ரயில் நிலையத்தின் மூலம் ஏனைய பகுதிகளுக்கான தொடருந்துகளில் செல்லலாம்.  

## இதையும் காண்க
- நேமம் சட்டமன்றத் தொகுதி
# பின்னியெசுடன் பாரந்தூக்கி


**பின்னியெசுடன் பாரந்தூக்கி** (*Finnieston Crane*) இசுக்கொட்லாந்தின் கிளாசுக்கோ நகரின் மையத்தில் பயனற்ற நிலையில் உள்ளதோர் மிகப்பெரிய முனைநெம்பு பாரந்தூக்கி ஆகும். தற்போது இது வேலை செய்யாவிட்டாலும் நகரத்தின் பொறியியல் பாரம்பரியத்தைக் காட்சிப்படுத்தும் சின்னமாக பாதுகாக்கப்பட்டு வருகிறது. ஏற்றுமதிக்கான சரக்குகளை கப்பல்களில், குறிப்பாக நீராவிக் கப்பல்களில், ஏற்ற இது பேருதவியாக இருந்தது.  

கிளைடு ஆற்றில் இது போல மேலும் மூன்று பாரந்தூக்கிகள் உள்ளன; 2007 இல் ஐந்தாவதாக இருந்த பாரந்தூக்கி கழட்டப்பட்டது. உலகளவில் இதுபோன்ற பெரிய பாரந்தூக்கிகள் 11 மீதம் உள்ளன. பிபிசியின் பசிபிக் குவாய் ஒளிபரப்பில் செய்தி வாசிப்பவருக்குப் பின்னணியாக இது காணப்படுகிறது.  

## வரலாறு

கிளாசுக்கோவிலிருந்து பொருட்களை ஏற்றுமதி செய்ய பரப்பளவில் *குயின்சு டாக்* எனப்பட்ட துறைமுகம் ஆகத்து 1877 இல் திறக்கப்பட்டது. 1890 களில் 130 தொன் எடை நீராவி பாரந்தூக்கி தற்போதுள்ள பாரந்தூக்கிக்கு மேற்கே கட்டப்பட்டது. இது பின்னர் பாலமொன்று கட்டப்படும் போது அழிக்கப்பட்டது. தற்போதுள்ள பாரந்தூக்கி கிளைடு ஆற்றின் மீது கட்டப்பட்ட கடைசி பெரும் முனைநெம்பு பாரந்தூக்கி ஆகும்.  

பின்னியெசுடன் பாரந்தூக்கி சூன் 1928 இல் திறக்கப்பட்டது. இதனை கிளைடுத் துறைமுக ஆணையம் இயக்கி வந்தனர். வணிக பயன்பாட்டிற்கு 1932 இல் கொணரப்பட்டது. கோபுரத்தை கொவான்சு,செல்டன் & நிறுவனமும் முனைநெம்புப் பகுதியை கிளீவ்லாந்து பிரிட்ஜ் அண்டு எஞ்சினியரிங் நிறுவனமும் கட்டின; கிளைடு துறைமுக ஆணையத்தின் சார்பாக பொறியியலாளர் டேனியல் ஃபீபெ மேற்பார்வையிட்டார்.  

இந்த பாரந்தூக்கியை அமைக்க மொத்தமாக அடித்தளத்துடன் செலவாயிற்று.
# கழக்கூட்டம்



**கழக்கூட்டம்** என்னும் ஊர், கேரளத்தின் திருவனந்தபுரம் மாவட்டத்தில் உள்ளது. இது திருவனந்தபுரம் நகரத்தில் இருந்து 17 கி.மீ. வடக்கில், 47-வது தேசிய நெடுஞ்சாலைக்கு அருகில் அமைந்துள்ளது. கேரளத்தின் முக்கிய தகவல் தொழில் நுட்பப் பூங்காவான டெக்னோபார்க் இங்குள்ளது.  
கேரள பல்கலைக்கழகத்தின் அலுவலகம் இங்குள்ளது.  

## வழிபாட்டுத் தலங்கள்
- கழக்கூட்டம் மகாதேவர் கோயில்
# வாமனபுரம்

வாமனபுரம் ஊராட்சி, கேரளத்தின் திருவனந்தபுரம் மாவட்டத்தில் நெடுமங்காடு வட்டத்தில் உள்ளது. . இது வாமனபுரம் மண்டல ஊராட்சிக்கு உட்பட்டது.  

இது குன்று, மலைச்சரிவு, ஆறு, தாழ்ந்த நிலப்பகுதி ஆகியவற்றைக் கொண்டது. இங்கு வாமனபுரம் ஆறு பாய்கிறது.  

## ஊராட்சி வார்டுகள்
- பந்துவிளை
- ஆனச்சல்
- வாழ்வேலிக்கோணம்
- வாமனபுரம்
- கருவயல்
- ஆனாகுடி
- காஞ்ஞிரப்பாறை
- குற்றிமூடு
- மீதூர்
- தூங்கயில்
- இருளூர்
- பூவத்தூர்
- மேலாற்றுமூழி
- ஈட்டிமூடு
- களமச்சல்

## இதையும் காண்க
- வாமனபுரம் சட்டமன்றத் தொகுதி